Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, Nafarroak arreta mediko pertsonalizatuaren eta prezisiozkoaren arloan erreferente izatea lor dezan datozen hilabeteetan landuko diren lan-ildoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Garapen Ekonomikorako kontseilariak berak eskatuta irailaren 18an egindako agerraldian iragarri zen, besteak beste, Medikuntza Pertsonalizatuko Estrategia bultzatuko dela, halako moduan non erreferente bihurtuko baikara estatuan.

Helburu hori bera berretsi zen Nafarroak, Euskal Autonomia Erkidegoak eta Akitaniak oraintsu egin duten Bio-osasuna Industriaren V. Topaketan.

Hori dela-eta, honako hau jakin nahi dut:

Hurrengo hilabeteotan zer lan-ildo jorratuko dira Nafarroak arreta mediko pertsonalizatuaren eta prezisiozkoaren arloan erreferente izatea lor dezan?

Iruñean, 2019ko urriaren 25ean

Foru parlamentaria: Mikel Asiain Torres